Diari Oficial de la Generalitat Valenciana


Sumari del DOGV 6102, del 15-09-2009 (2009/10506)

Judici d'execució hipotecària 764/2007. Notificació de la interlocutòria a María Dolores Martínez López.
--------------------------------------------------------------------------------------------------------

### Dades del document

Número de DOGV
:   6102

Data del DOGV
:   15-09-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/10391


Data del document
:   02-06-2009

Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Judici d'execució hipotecària 764/2007. Notificació de la interlocutòria a María Dolores Martínez López. [2009/10666]  
Judici d'execució hipotecària 000764/2007   
Part demandant: Caja de Ahorros del Mediterráneo.  
Part demandada: María Dolores Martínez López.  
En el judici esmentat s'ha dictat la resolució el text literal de la qual és el següent:  
«Interlocutòria  
Jutge que la dicta: Fernando Madrid Rodríguez.  
Lloc: Orihuela.  
Data: 6 de novembre de 2008.  
Antecedents de fet  
Primer. Antonio Martínez Gilabert, actuant en nom i representació de Caja de Ahorros del Mediterráneo, va formular demanda d'execució enfront de María Dolores Martínez López en la qual s'exposava que per escriptura pública atorgada davant de notari de Múrcia, Carlos Marín Calero, amb data 10 de juliol de 2000 i número 1253 el seu representat i el deutor indicat van concertar un contracte en què el deute es garantia mitjançant garantia hipotecària de la finca següent: urbana número 2, a Pilar de la Horadada, partida paratge Torre de la Horadada, carrers Ramón Tabuenca, privada Gamo Jardín, número 22, bloc 1. Habitatge tipus C, en planta baixa, amb una superfície construïda de seixanta-tres metres i setanta-un centímetres quadrats. Inscripció: Registre de la Propietat de Pilar de la Horadada, tom 1703, llibre 145, foli 89, finca registral 13.273.  
Que el deutor havia incomplit allò que s'ha pactat en l'escriptura a què s'ha fet menció, ja que havia deixat impagats alguns dels terminis de l'obligació, havent-se convingut que la falta de pagament d'algun dels terminis diferents donaria lloc al venciment total de l'obligació, conveni que constava inscrit en el Registre de la Propietat de Pilar de la Horadada.  
Segon. La demanda s'acompanyava de primera còpia de l'escriptura a què s'ha fet menció, s'assenyalava com a domicili a l'efecte de notificacions i requeriments el del bé hipotecat, assenyalant-se el preu de la finca hipotecada a l'efecte de subhasta, el de 75.270,76 euros; també adjuntava justificant d'haver requerit a la deutora el pagament de les quantitats degudes.  
Tercer. Mitjançant la interlocutòria de data 4 de febrer de 2008 es va despatxar execució contra la demandada per les quantitats següents: 46.825,93 euros de principal i interessos vençuts, més 9.015,18 euros pressupostats per a interessos i costes d'execució, notificant-se esta resolució a l'executada amb entrega de còpia de la demanda i requerint-la al domicili fixat en l'escriptura d'hipoteca, perquè en el termini de 10 dies fera efectives les responsabilitats reclamades i s'aportara el certificat registral a què es refereix l'article 656 de la Llei 1/2000, d'Enjudiciament Civil, en la qual s'indicava que l'hipoteca a favor de l'executant es trobava subsistent i sense cancel·lar, constant així mateix haver-se realitzat les notificacions a què es refereix el número 2 de l'article 132 de la Llei Hipotecària i 689 de la Llei d'Enjudiciament Civil.  
Quart. A instàncies de la part executant es van traure els béns embargats a pública subhasta, anunciant-se per mitjà d'edictes que es van fixar en el lloc públic de costum d'este Jutjat, fent-se constar la situació possessòria dels béns, així com que el certificat registral estava de manifest a la secretaria, entenent-se que tot licitador acceptava com a suficient la titulació existent i que les càrregues o gravàmens anteriors, al crèdit de l'actor continuaran subsistents, quedant subrogats en la responsabilitat derivada d'aquells si la rematada s'adjudicava a favor seu.  
Cinqué. Amb data 5 de novembre de 2008 va celebrar la subhasta dels béns indicats, aconseguint-se com a millor postura la de setanta-cinc mil un euros (75.001 euros), oferida per Bienvenida Dolores Larrosa Menárquez que superava el 70% del valor de la taxació.  
Fonaments de dret  
Primer. Disposa l'article 681.1 de la Llei 1/2000, d'Enjudiciament Civil, que l'acció per a exigir el pagament de deutes garantits per penyora o hipoteca, podrà exercitar-se directament contra els béns ignorats o hipotecats, subjectant el seu exercici al que disposa el títol IV del llibre III d'esta, i al seu torn, el número 4 de l'article 691 estableix que la subhasta dels béns hipotecats, es realitzarà d'acord amb el que disposa esta per a la subhasta de béns immobles.  
Segon. D'acord amb el que estableix l'article 670 de la Llei d'Enjudiciament Civil, si la millor postura fora igual o superior al 70% del valor pel qual el bé haguera eixit a subhasta, el tribunal aprovarà la rematada a favor del millor postor. En el termini de 20 dies, el rematant haurà de consignar en el compte de depòsits i consignacions la diferència entre el que deposita i el preu total de la rematada.  
Havent-se observat en la tramitació d'esta execució les formalitats i requisits establits en la Llei d'Enjudiciament Civil, especialment pel que fa als requisits de pagament i notificacions a què fa referència l'article 132 de la Llei Hipotecària i 689 Llei d'Enjudiciament Civil, acceptada expressament pel rematant la subsistència de les càrregues o gravàmens anteriors al crèdit de l'executant i subrogar-se en la responsabilitat derivada d'estos, pertoca aprovar, com més amunt es va dir, la rematada a favor de Bienvenida Dolores Larrosa Menárquez amb la resta de pronunciaments inherents.  
Part dispositiva  
1. S'aprova la rematada de la finca la descripció registral de la qual consta en el primer antecedent de fet d'esta resolució a favor de Bienvenida Dolores Larrosa Menárquez, amb DNI 25736708P, amb domicili al carrer de Vereda Muñoz, 25, d'El Esparragal, Múrcia, d'estat civil casada, per la quantitat de 75.001 euros.  
2. Requeriu al rematant a fi que dins del termini de 20 dies, consigne la quantitat de 52.301,00 euros, diferència entre la rematada aprovada i la quantitat consignada, amb l'advertència que si no ho verifica perdrà la quantitat consignada.  
3. Procediu a la devolució de les quantitats i/o avals que es van depositar per a prendre part en la subhasta.   
4. A l'efecte de determinar la quantitat objecte d'adjudicació, que el secretari/ària d'este Jutjat procedisca a la pràctica de la taxació de costes i verificat, traslladeu a les parts pel termini de 10 dies als efectes de l'article 244 de la Llei d'Enjudiciament Civil. De la mateixa manera, traslladeu a la part executada la proposta de liquidació d'interessos, concedint-li el termini de 10 dies per a formular al·legacions, amb l'advertiment que transcorregut el termini sense formular-les, es procedirà a la seua aprovació sense ulterior recurs; a este efecte, requeriu a l'actor perquè procedisca a la presentació de la corresponent proposta de liquidació d'interessos i taxació de costes, a l'efecte de la seua liquidació.  
Ho acorda i firma sa senyoria. En done fe».  
Atés que es desconeix el domicili o la residència actuals de la part demandada, mitjançant la provisió de 2 de juny de 2009 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a portar a efecte la diligència de notificació d'interlocutòria de rematada de la finca objecte d'execució en este procediment.  
Orihuela, 2 de juny de 2009.- El secretari judicial: Ernesto Porras Pérez.